
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 718 


12 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 1 

Διορισμός Διευθυντή στο Ινστιτούτο Τεχνικής Χημικών 
Διεργασιών του Εθνικού Κέντρου Έρευνας και Τε¬ 
χνολογικής Ανάπτυξης (Ε.ΚΕ.Τ.Α.). 2 

Σύσταση Νομικού Προσώπου στο Δήμο Σκύδρας Ν. 
Πέλλας με την επωνυμία «Δημοτικός Παιδικός 

Σταθμός Καλυβιών». 3 

Σύσταση Νομικού Προσώπου στο Δήμο Κρ. Βρύσης Ν. 
Πέλλας με την επωνυμία «Δημοτικό Στάδιο Κρ. 

Βρύσης». 4 

Σύσταση Νομικού Προσώπου στο Δήμο Γιαννιτσών Ν. 
Πέλλας με την επωνυμία «2η Σχολική Επιτροπή του 

2ου Δημοτικού Σχολείου Γ ιαννιτσών». 5 

Κατάργηση δημοτικού νομικού προσώπου στο Δήμο 
Νάουσας με την επωνυμία «Δημοτικό Αθλητικό Κέ¬ 
ντρο» . 6 

Επέκταση αρμοδιοτήτωντης «Δημοτικής Επιχείρησης 

Ύδρευσης και Αποχέτευσης Βέροιας». 7 

Σύσταση δημοτικού νομικού προσώπου στο Δήμο Νά¬ 
ουσας με την επωνυμία «Δημοτικό Αθλητικό Κέ¬ 
ντρο Νάουσας» (πρώην Ε.Α.Κ. Νάουσας). 8 


ΑΠΟΦΑΣΕΙ Σ 

Ο) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. - Με την αριθ.πρωτ. Φ.7696/1772/25.4.2001 απόφαση 
του Υφυπουργού Εσωτερικών Δημ.Διοικ.&Αποκ/σης, έγι¬ 
νε δεκτή η από 9.12.1998 αίτηση πολιτογράφησης του αλ¬ 
λογενούς αλλοδαπού ΜΟΥΣΤΑΦΑ ΑΝΤΕΛ του ΕΝΤΡΙΣ, 
για την απόκτηση της Ελληνικής Ιθαγένειας. 

2. - Με την αριθ.πρωτ. Φ.11601/2525/11.5.2001 απόφα¬ 
ση του Υφυπουργού Εσωτερικών Δημ.ΔιοικΛ Αποκ/σης, 
έγινε δεκτή η από 8.11.1989 αίτηση πολιτογράφησης του 


αλλογενούς αλλοδαπού ΜΩΧΑΜΕΝΤ ΜΑΜΝΤΟΥΧ του 
ΧΑΝΑΦΙ, για την απόκτηση της Ελληνικής Ιθαγένειας. 

3. - Με την αριθ.πρωτ. Φ. 32407/9504/18.4.2001 απόφα¬ 
ση του Υφυπουργού Εσωτερικών Δημ.Διοικ.& Αποκ/σης, 
έγινε δεκτή η από 3.6.1993 αίτηση πολιτογράφησης του 
αλλογενούς αλλοδαπού ΓΚΑΝΤ ΕΛ ΜΟΥΑΛΙΑΧΜΕΝΤτου 
ΤΑΧΑ, για την απόκτηση της Ελληνικής Ιθαγένειας. 

4. - Με την αριθ.πρωτ, Φ.41661/11813/28.5.2001 απόφα¬ 
ση του Υφυπουργού Εσωτερικών Δημ.Διοικ.& Αποκ/σης, 
α) έγινε δεκτή η από 1.3.1999 αίτηση πολιτογράφησης 
του αλλογενούς αλλοδαπού ΜΠΙΣΑ ΜΙΣΕΛ του 
ΜΠΑΡΣΟΜ, για την απόκτηση της Ελληνικής Ιθαγένειας 
και β) εγκρίθηκε η αλλαγή του επωνύμου του από ΜΠΙΣΑΙ 
σε ΡΑΦΑΗΛ και του ονόματος του από ΜΙΣΕΛ σε ΜΙΧΑΗΛ 

5. - Με την αριθ.πρωτ. Φ.54004/44895/2000/26.4.2001 
απόφαση του Υφυπουργού Εσωτερικών Δημ.Διοικ.& 
Αποκ/σης, έγινε δεκτή η από 4.11.1996 αίτηση πολιτο- 
γράφησηςτου αλλογενούς αλλοδαπού ΑΜΠΝΤΑΛΛΑ ΜΑ- 
ΓΚΝΤΙ του ΜΩΧΑΜΕΝΤ ΜΩΧΑΜΕΝΤ, για την απόκτηση 
της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ.: 7243 (ΦΟΡ) 545 (2) 

Διορισμός Διευθυντή στο Ινστιτούτο Τεχνικής Χημικών 
Διεργασιών του Εθνικού Κέντρου Έρευνας και Τεχνο¬ 
λογικής Ανάπτυξης (Ε.ΚΕ.Τ.Α.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις Διατάξεις της παρ.5 του άρθρου 10 και των παρ.3. 
4 και 5 του άρθρου 11 του Ν. 1514/85 «Ανάπτυξη της επι¬ 
στημονικής και τεχνολογικής έρευνας» 

β. Το Π.Δ.77/2000 «Σύσταση Ν.Π.Ι.Δ.με την επωνυμία 
«Εθνικό Κέντρο Έρευνας και Τεχνολογικής Ανάπτυξης». 

γ. Την με αριθμό 55/98 Πράξη του Υπουργικού Συμβου¬ 
λίου με θέμα «Αναστολή διορισμών και προσλήψεων στο 
Δημόσιο Τομέα» όπως έχει τροποποιηθεί με την υπ’ 
αριθμ. 35/2000 όμοια. 

δ.Τηνμεα.π. 15970 (ΦΟΡ) 1318/24-11-00 απόφασή μας 
με την οποία προκηρύχθηκε η πλήρωση της θέσης του 
Δ/ντή του Ινστιτούτου Τεχνικής Χημικών Διεργασιών του 
ΕΚΕΤΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε.Τηνμεα.π. 17423 (ΦΟΡ) 1416/21-12-00 απόφασή μας 
«Συγκρότηση Ειδικής Επιτροπής Κριτών» για την αξιολό¬ 
γηση των υποψηφίων για την πλήρωση της θέσης του 
Δ/ντή του Ινστιτούτου Τεχνικής Χημικών Διεργασιών του 
ΕΚΕΤΑ» 

στ. Το πρακτικό της συνεδρίασης της 9ης Απριλίου 
2001 της παραπάνω επιτροπής και το από 9-4-2001 έγ¬ 
γραφο του συντονιστή αυτής, αποφασίζουμε: 

Διορίζουμε τον Κωνσταντίνο Κυπαρισσίδη, στη θέση 
του Διευθυντή του Ινστιτούτου Τεχνικής Χημικών Διεργα¬ 
σιών του Εθνικού Κέντρου Έρευνας και Τεχνολογικής 
Ανάπτυξης, με πενταετή θητεία. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Μάίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ.: 3740 (3) 

Σύσταση Νομικού Προσώπου στο Δήμο Σκύδρας Ν. Πέλ¬ 
λας με την επωνυμία «Δημοτικός Παιδικός Σταθμός 
Καλυβιών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 ( ΦΕΚ 
90/τ.Α’ /13-6-94) «Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περ/ρεια και άλλες διατάξεις». 

2. Τις διατάξεις των άρθρων 7 & 9 του Ν. 2503/97 (ΦΕΚ 
107/τ.Α’/30-5-97), «Διοίκηση, οργάνωση, στελέχωση της 
Περ/ρειας, ρύθμιση διατάξεων για την Τοπ. Αυτ/ση και άλ¬ 
λες διατάξεις». 

3. Τις διατάξεις του Ν. 2539/97 (ΦΕΚ 244/Α74-12-97) Συ¬ 
γκρότηση της Πρωτοβάθμιας Τοπικής Αυτ/σης. 

4. Τις διατάξεις του άρθρου 203 του Π.Δ410/95 (Δ.Κ.Κ.). 

5. Τις διατάξεις της παρ. 1 του άρθρου 12 του Ν. 
2880/2001 (ΦΕΚ 9/Α730-1-2001) «Πρόγραμμα «ΠΟΛΙ¬ 
ΤΕΙΑ» για την μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις. 

δ.Τηναριθμ. 113/2001 απόφαση του Δ.Σ. Σκύδρας «Πε¬ 
ρί σύστασης Νομικού Προσώπου με την επωνυμία Δημο¬ 
τικός Παιδικός Σταθμός Καλυβιών». 

7. Τις διατάξεις του άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

8. Την αριθμ. 5631/26-7-2000 ΦΕΚ 1139/Β/6-11-2000 
απόφαση Γεν. Γραμμ. Περιφ. Κεντρικής Μακεδονίας περί 
ορισμού εισηγητών και μεταβίβαση εξουσίας «Με εντολή 
Γ ενικού Γ ραμματέα» αποφάσεων εγγράφων και άλλων 
πράξεων στο Γ ενικό Δ/ντή, στους Προϊσταμένους Δ/νσε- 
ων και Προϊσταμένους Τ μημάτων και Γ ραφείων των Υπη¬ 
ρεσιών της Περ/ρειας 

9. Το γεγονός ότι ο Κρατικός Παιδικός Σταθμός Καλυ¬ 
βιών που ιδρύθηκε σύμφωνα με τις διατάξεις του Π.Δ. 
1127/80 (ΦΕΚ284/Α780) λειτουργεί, αποφασίζουμε: 

Α. Προσαρμόζουμε κατ’ εφαρμογή των διατάξεων της 


παρ. 1 του άρθρου 12του Ν. 2880/2000 (ΦΕΚ9/30.1.2001 
τ. Α’), τη συστατική πράξη του Νομικού Προσώπου «Κρα¬ 
τικός Παιδικός Σταθμός Καλυβιών», στις διατάξεις του 
Π.Δ. 410/95, ως εξής: 

1. Συστήνουμε στο Δήμο Σκύδρας Ν. Πέλλας Ν.Π.Δ.Δ. 
με την επωνυμία «Δημοτικός Παιδικός Σταθμός Καλυ¬ 
βιών». 

2. Σκοπός του Ν.Π. είναι η καθημερινή φύλαξη, φροντί¬ 
δα, ημερήσια διατροφή, διαπαιδαγώγηση και ψυχαγωγία 
των νηπίων εργαζόμενων γονέων, η πολύπλευρη νοητική, 
συναισθηματική, κοινωνική και ψυχοσωματική ανάπτυξη 
των παιδιών. 

3. Διοίκηση 

Το Ν.Π. θα διοικείται από Διοικητικό Συμβούλιο που 
αποτελείται από πέντε έως δεκαπέντε μέλη, τα οποία μα¬ 
ζί με τους αναπληρωτές τους ορίζονται από το Δημοτικό 
Συμβούλιο. 

Πρόεδρος του Διοικητικού Συμβουλίου είναι ο Δήμαρ¬ 
χος άλλο μέλος αιρετό ή μη, που ορίζεται από αυτόν. 

Μέλη του διοικητικού συμβουλίου είναι δημοτικοί σύμ¬ 
βουλοι και δημότες ή κάτοικοι που έχουν ανάλογη επαγ¬ 
γελματική ή κοινωνική δράση ή ειδικές γνώσεις ανάλογα 
με το σκοπό του νομικού προσώπου. 

Η θητεία των μελών του διοικητικού συμβουλίου, του 
νομικού προσώπου ορίζεται με απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου ανερχόμενη σε 
1.000.000 δρχ. 

β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο για το Νομικό Πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες που θα προκόψουν. 

δ) Οι εισπράξεις από αντίτιμο των πραγμάτων ή των 
υπηρεσιών που παρέχει το Νομικό Πρόσωπο 

ε) Οι πρόσοδοι από τη δική τους περιουσία. 

5. Περιουσία του Νομικού Προσώπου θα αποτελόσουν 
τα κινητά και ακίνητα του Κρατικού Παιδικού Σταθμού Κα¬ 
λυβιών και τα οποία θα προκύψουν κατόπιν σχετικής απο- 
γραφής που θα διενεργήσει το Διοικητικό Συμβούλιο του 
Νομικού Προσώπου 

6. Εκπροσώπηση του Νομικού Προσώπου 

Το Νομικό Πρόσωπο εκπροσωπείται στα Δικαστήρια και 
κάθε άλλη δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

7. Κάλυψη δαπάνης 

Οι δαπάνες λειτουργίας και συντήρησης του Νομικού 
Προσώπου καθώς και οι δαπάνες μισθοδοσίας του προ¬ 
σωπικού θα καλύπτονται από τις πιστώσεις του άρθρου 
25 του Ν. 1828/89 όπως προβλέπεται από το άρθρο 12 
παρ. 6 του Ν. 2880/2001 το ύψος της οποίας δεν μπορεί 
να προσδιορισθεί επακριβώς 

Από τις διατάξεις της απόφασης αυτής προκαλείται σε 
βάρος του προϋπολογισμού του Δήμου Σκύδρας οικ. 
έτους 2001 δαπάνη ύψους 1.000.000 δρχ. για το οποίο 
έχει εγγράφει σχετική πίστωση στον Κ.Α.75/161.9δ. και 
ένδειξη «Τακτική Επιχορήγηση Ν.Π. «Δημοτικός Παιδικός 
Σταθμός Καλυβιών» και για τα επόμενα έτη ανάλογου πο- 

σού το οποίο θα εγγράφεται κατ' έτος στον προϋπολογι¬ 
σμό του Δήμου. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Έδεσσα, 30 Απριλίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ.: 3729 (4) 

Σύσταση Νομικού Προσώπου στο Δήμο Κρ. Βρύσης Ν. 
Πέλλας με την επωνυμία «Δημοτικό Στάδιο Κρ. Βρύ¬ 
σης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 ( ΦΕΚ 
90/τ.Α’ /13-6-94) «Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περ/ρεια και άλλες διατάξεις». 

2. Τις διατάξεις των άρθρων 7& 9 του Ν. 2503/97 (ΦΕΚ 
107/τ.Α’/30-5-97), «Διοίκηση, οργάνωση, στελέχωση της 
Περ/ρειας, ρύθμιση διατάξεων για τηνΤοπ. Αυτ/ση και άλ¬ 
λες διατάξεις». 

3. Τις διατάξεις του Ν. 2539/97 (ΦΕΚ 244/Α74-12-97) Συ¬ 
γκρότηση της Πρωτοβάθμιας Τοπικής Αυτ/σης. 

4. Τις διατάξεις του άρθρου 203του Π.Δ410/95 (Δ.Κ.Κ.). 

5. Τις διατάξεις του άρθρου 14 του Ν. 2880/2001 (ΦΕΚ 
9/Α’/30-1-2001) «Πρόγραμμα "ΠΟΛΙΤΕΙΑ" για την μεταρ¬ 
ρύθμιση και τον εκσυγχρονισμό της Δημόσιας Διοίκησης 
και άλλες διατάξεις. 

6. Την αριθμ. 92/2001 απόφαση του Δ.Σ. Κρ. Βρύσης 
«περί σύστασης Νομικού Προσώπου Δημοσίου Δικαίου 
με την επωνυμία Δημοτικό Στάδιο Κρ. Βρύσης». 

7. Την αριθμ. ΣΤ-οικ. 19750/98 (ΦΕΚ 1042/Β 1 ) κοινή 
υπουργική απόφαση των Υπουργών Εσωτερικών Δημ. 
Δ/σης & Αποκ/σης , Οικονομικών & Πολιτισμού «περί με¬ 
ταβίβασης αρμοδιοτήτων με το Ν. 2503/97 αρ. 10 των επο¬ 
πτευόμενων ΝΠΔΔ Γ υμναστηρίων. 

8. Τις διατάξειςτου άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

9. Την αριθμ. 5631/26-7-2000 απόφαση Γεν. Γραμμ. Πε- 
ριφ. Κεντρικής Μακεδονίας περί ορισμού εισηγητών και 
μεταβίβαση εξουσίας «Με εντολή Γενικού Γραμματέα» 
αποφάσεων εγγράφων και άλλων πράξεων στον Γ ενικό 
Δ/ντή , στους Προϊσταμένους Δ/νσεων και Προϊσταμέ¬ 
νους Τμημάτων και Γραφείων των Υπηρεσιών της 
Περ/ρειας, αποφασίζουμε: 

Α. Προσαρμόζουμε βάσει του άρθρου 14 του Ν. 
2880/2001 (ΦΕΚ 9/30-1-2001τ. Α’), την συστατική πράξη 
του Νομικού Προσώπου «Εθνικό Στάδιο Κρ. Βρύσης», 
στις διατάξεις του Π.Δ. 410/95, ως εξής: 

1. Συστήνουμε στο Δήμο Κρ. Βρύσης Ν. Πέλλας ίδιο 
Ν.Π.Δ.Δ. με την επωνυμία «Δημοτικό Στάδιο Κρ. Βρύσης». 

2. Σκοποί του Ν.Π. είναι: 

α) Η δημιουργία, ανάπτυξη και προώθηση κάθε μορφής 
Αθλητικής δραστηριότητας που στοχεύει στην πνευματι¬ 


κή , ψυχική και σωματική αγωγή των κατοίκων της περιο¬ 
χής του Δήμου. 

β) Η έρευνα και προώθηση για δημόσια συζήτηση των 
προβλημάτων που απασχολούν τους κατοίκους και ειδι¬ 
κότερα διάφορες κοινωνικές ομάδες όπως νέοι, γυναί¬ 
κες, άτομα με ειδικές ανάγκες , γονείς κ.λ.π. 

γ) Η διάδοση του αθλητικού πνεύματος, η δημιουργία 
διαφόρων αθλητικών τμημάτων και τη συμμετοχή και συν- 
διοργάνωση αθλητικών εκδηλώσεων με φορείς άλλωνπε- 
ριοχών εντός και εκτός Ελλάδας. 

δ) Η δημιουργία και λειτουργία αθλητικών κέντρων και 
χώρων αθλοπαιδιών έτσι ώστε να καλύπτονται οι αυξημέ¬ 
νες ανάγκες για άθληση των κατοίκων και ιδιαίτερα των 
νέων. 

ε) Η ανάπτυξη του μαζικού αθλητισμού για να καλυ¬ 
φθούν τα ενδιαφέροντα και οι ανάγκες κατά ηλικία. 

3. Διοίκηση 

Το Ν.Π. θα διοικείται από Διοικητικό Συμβούλιο που 
αποτελείται από πέντε έως δεκαπέντε μέλη, τα οποία μα¬ 
ζί με τους αναπληρωτές τους ορίζονται από το Δημοτικό 
Συμβούλιο, Πρόεδρος του Διοικητικού Συμβουλίου είναι 
ο Δήμαρχος άλλο μέλος αιρετό ή μη, που ορίζεται από αυ¬ 
τόν. 

Μέλη του διοικητικού συμβουλίου είναι δημοτικοί σύμ¬ 
βουλοι και δημότες ή κάτοικοι που έχουν ανάλογη επαγ¬ 
γελματική ή κοινωνική δράση ή ειδικές γνώσεις ανάλογα 
με το σκοπό του νομικού προσώπου. 

Η θητεία των μελών του διοικητικού συμβουλίου, του 
νομικού προσώπου ορίζεται με απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου ανερχόμενη σε 
1.000.000 δρχ. 

β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο για το Νομικό Πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες που θα προκύψουν 
δ) Οι εισπράξεις από αντίτιμο των πραγμάτων ή των 
υπηρεσιών που παρέχει το Νομικό Πρόσωπο 
ε) Οι πρόσοδοι από τη δική τους περιουσία. 

5. Περιουσία του Νομικού Προσώπου θα αποτελόσουν 
τα κινητά και ακίνητα των αθλητικών χώρων που υπάρ¬ 
χουν, τα οποία έχουν χαρακτηριστεί με την υπ’ αριθμ. ΣΤ- 
οικ. 19750/98(ΦΕΚ 1042/Β’) κοινή υπουργική απόφαση 
των Υπουργών Εσωτερικών Δημ. Δ/σης & Αποκ/σης , Οι¬ 
κονομικών & Πολιτισμού ως δημοτικής σημασίας και τα 
οποία θα προκύψουν κατόπιν σχετικής απογραφής που 
θα διενεργήσει το Διοικητικό Συμβούλιο του Νομικού 
Προσώπου. 

6. Εκπροσώπηση του Νομικού Προσώπου 

Το Νομικό Πρόσωπο εκπροσωπείται στα Δικαστήρια και 
κάθε άλλη δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται σε 
βάρος του προϋπολογισμού του Δήμου Κρ. Βρύσης οικ. 
έτους 2001 δαπάνη ύψους 1.000.000 δρχ. για το οποίο 
έχει εγγράφει σχετική πίστωση στον Κ.Α. 212.3 «Τακτική 
επιχορήγηση Ν.Π. Δημοτικό Στάδιο Κρ. Βρύσης και για τα 
επόμενα έτη ανάλογου ποσού το οποίο θα εγγράφεται 
κατ' έτος στον προϋπολογισμό του Δήμου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευτεί στην Εφημερίδα 
της Κυβερνήσεως. 

Έδεσσα, 30 Απριλίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ.: 3633 (5) 

Σύσταση Νομικού Προσώπου στο Δήμο Γιαννιτσών Ν. 

Πέλλας με την επωνυμία «2η Σχολική Επιτροπή του 

2ου Δημοτικού Σχολείου Γιαννιτσών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την αριθμ. 10128/27-12-1999 (ΦΕΚ 114/Β 7.2.2000) 
απόφασή μας «περί σύστασης ιδίου νομικού προσώπου 
με την επωνυμία «2η Ενιαία Σχολική Επιτροπή 2ου Γυμνα- 
σίου & Μουσικού Γ υμνασίου Γ ιαννιτσών». 

2) Την αριθμ 3632/30-4-2001 απόφασή μας «Περί κα¬ 
τάργησης νομικού προσώπου με την επωνυμία «2η Ενιαία 
Σχολική Επιτροπή 2ου Γυμνασίου -Μουσικού Γυμνασίου 
Γιαννιτσών» και σύστασης ιδίου νομικού προσώπου με 
την επωνυμία « 26η Σχολική επιτροπή του Μουσικού Γ υ¬ 
μνασίου Γ ιαννιτσών « 

3) Τις παρ. 8-15του άρθρου 5του Ν. 1894/1990 « Γιατην 
ακαδημία Αθηνών και άλλες εκπαιδευτικές διατάξεις» (Α 
100 ). 

3) Το άρθρο 203 του Π.Δ 410/95 (Δ.Κ.Κ) 

4) Τις διατάξεις άρθρου 7 του Ν. 2503/97 (ΦΕΚ 
107/Τ.Α/30.5.97). « Διοίκηση, οργάνωση , στελέχωσητης 
Περ/ρειας , ρύθμιση θεμάτων για την Τοπ. Αυτ/ση και άλ¬ 
λες διατάξεις» 

5) Την αριθμ. 94/2001 απόφαση του Δημοτικού Συμβου¬ 
λίου Γ ιαννιτσών «Περί σύστασης ιδίου νομικού προσώ¬ 
που με την επωνυμία «2η Σχολική Επιτροπή του 2ου Γ υ¬ 
μνασίου Γ ιαννιτσών». 

6) Τις διατάξεις του άρθρου 27 του Ν.2081/92 (ΦΕΚ 
54/Τ.Δ/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις 

7) Την αριθμ. 5631/26.7.2000 απόφαση Γεν. Γραμμ. Πε- 
ριφ. Κεντρικής Μακεδονίας περί ορισμού εισηγητών και 
μεταβίβαση εξουσίας «Με εντολή Γενικού Γραμματέα» 
αποφάσεων εγγράφων και άλλων πράξεων στον Γ ενικό 
Δ/ντή, στους Προϊσταμένους Δ/νσεων και Προϊσταμέ¬ 
νους Τμημάτων και Γραφείων των Υπηρεσιών της 
Περ/ρειας, αποφασίζουμε: 

1. Συστήνουμε στο Δήμο Γ ιαννιτσών Νομικό Πρόσωπο 
με την επωνυμία «2η Σχολική Επιτροπή του 2ου Γ υμνασί¬ 
ου Γ ιαννιτσών» 

2. Σκοπός του Ν. Π. είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση του διδακτηρίου. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσε¬ 
ων. 


δ) Η φροντίδα για την εξεύ ρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη ,με 
βιβλία για τις σχολικές βιβλιοθήκες και γενικά με όλα τα 
μέσαπου είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας των 
Σχολικών Μονάδων 

3. Το Ν. Π. διοικείται από δμελές διοικητικό συμβούλιο 
αποτελούμενο από: 

α) Ένα (1) Δημοτικό Σύμβουλο, ως Πρόεδρο, που ορί¬ 
ζεται από το Δημοτικό Συμβούλιο 
β) Τον εκάστοτε Δ/ντή του 2ου Γ υμνασίου Γ ιαννιτσών 
γ) Έναν (1) εκπρόσωπο από τον Σύλλογο Γονέων & Κη¬ 
δεμόνων, του 2ου Γυμνασίου Γιαννιτσών, που ορίζεται 
από τον αντίστοιχο Σύλλογο. 

δ) Έναν (1) εκπρόσωπο της μαθητικής κοινότητας, του 
2ου Γ υμνασίου, που ορίζεται από τον αντίστοιχο Σύλλο¬ 
γο. 

ε) Ένα (1) δημότη που ψηφίζεται από το Δημοτικό Συμ¬ 
βούλιο 

4. Η θητεία του πρώτου Διοικητικού Συμβουλίου λήγει 
με τη λήξη της παρούσας δημοτικής περιόδου 

Η θητεία των μελώντου Δ. Σ ακολουθείτην Δημοτική πε¬ 
ρίοδο. Το Δ. Σ εκλέγει Αντιπρόεδρο και Γ ραμματέα 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου Γ ιαννιτσών, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Γιαν- 
νιτσών, γιατοτρέχονοικ. έτος 2001 καθώς για τα επόμε¬ 
να οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 30 Απριλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ.: 3620 (6) 

Κατάργηση δημοτικού νομικού προσώπου στο Δήμο Νά¬ 
ουσας με την επωνυμία «Δημοτικό Αθλητικό Κέντρο». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν.2503/97 και του Ν. 2539/97. 

2. Τις διατάξεις της παραγρ. 7 του άρθρου 203 του 
Δ.Κ.Κ.(Π.Δ. 410/95). 

3. Τις διατάξεις του άρθρου 27 του Ν. 2081/92 (ΦΕΚ 
154/τ.Α/10.9.92). 

4. Την 17148/21.11.86 απόφασητου Νομάρχη Ημαθίας, 
που δημοσιεύθηκε στο ΦΕΚ 936 τ.Β /31.12.86, με την 

οποία έγινε η σύσταση νομικού προσώπου στο δήμο Νά¬ 
ουσας με την επωνυμία «Δημοτικό Αθλητικό Κέντρο». 

5. Την 95/2001 απόφαση του δημοτικού συμβουλίου 
Νάουσας, σχετικά με την κατάργηση του ανωτέρω δημο¬ 
τικού νομικού προσώπου. 

6. Την 5631/26.7.2000 απόφαση του Γενικού Γ ραμμα- 
τέα Περιφέρειας Κεντρικής Μακεδονίας σχετικά με την 
μεταβίβαση δικαιώματος υπογραφής «Με Εντολή Γενι¬ 
κού Γραμματέα Περιφέρειας», αποφασίζουμε: 

Νομιμοποιούμε την 95/2001 απόφαση του δημοτικού 
συμβουλίου Νάουσας Ν. Ημαθίας με την οποία καταργεί- 
ται το νομικό πρόσωπο του δήμου Νάουσας με την επω¬ 
νυμία «Δημοτικό Αθλητικό Κέντρο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Μαΐου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ.: 4043+3511 (7) 

Επέκταση αρμοδιοτήτων της «Δημοτικής Επιχείρησης 
Ύδρευσης και Αποχέτευσης Βέροιας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 και του Ν. 2539/97. 

2. Τις διατάξεις της παρ. 2 του Ν. 1069/80 όπως αντικα- 
ταστάθηκαν από τις διατάξεις της παρ. 7 του άρθρου 8 
του Ν. 2839/2000. 

3. Τις διατάξεις της παρ. 3 του άρθρου 277 και του άρ¬ 
θρου 278 του Δ.Κ.Κ. (Π.Δ. 410/95). 

4. Τις διατάξεις της παρ. 7του άρθρου 1 του Ν. 2647/98. 

5. Τις διατάξειςτου Π.Δ. 153/84 (Φ.Ε.Κ. 48/τ.Α'/18.4.84) 
σχετικά με τη σύσταση στο δήμο Βέροιας Ν. Ημαθίας, ενι¬ 
αίας επιχείρησης ύδρευσης και αποχέτευσης με την επω¬ 
νυμία "Δημοτική Επιχείρηση Ύδρευσης και Αποχέτευσης 
Βέροιας" όπως τροποποιήθηκε με το Π.Δ. 363/85 (Φ.Ε.Κ. 
130/τ.Α'/17.7.85). 

β.Τηναρ. 141/201 απόφασητου δημοτικού συμβουλίου 
Βέροιας με την οποία εγκρίνεται η επέκταση αρμοδιοτή¬ 
των της Δ.Ε.Υ.Α. Βέροιας σταΔ.Δ. του δήμου. 

7. Το μεαρ. πρ. 1303/24.4.2001 έγγραφο του δήμου Βέ¬ 
ροιας με το οποίο μας κοινοποίησε την Οικονομοτεχνική 
Μελέτη Βιωσιμότητας της ανωτέρω επιχείρησης. 

8. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής "με εντολή Γενι¬ 
κού Γ ραμματέα Περιφέρειας", αποφασίζουμε: 

Εγκρίνεται η αριθ. 141/2001 απόφαση του δημοτικού 
συμβουλίου Βέροιας με την οποία: 

Α) Επεκτείνονται οι αρμοδιότητες της Δημοτικής Επι¬ 
χείρησης Δημοτικής Ύδρευσης . Αποχέτευσης Βέροιας 
(Δ.Ε.Υ.Α.Β.) και στα Δημοτικά Διαμερίσματα του διευρυ- 
μένου Δήμου Βέροιας Ν. Ημαθίας. 

Β) Τροποποιείται η υπ’ αριθ. 235/83 απόφαση του Δη¬ 
μοτικού Συμβουλίου περί συστάσεως στο Δήμο Βέροιας 
Ν. Ημαθίας Ενιαίας Επιχείρησης Ύδρευσης . Αποχέτευ¬ 
σης με την επωνυμία "Δημοτική Επιχείρηση Ύδρευσης . 
Αποχέτευσης Βέροιας (Δ.Ε.Υ.Α.Β.), ως εξής: 


1) Συνιστάται στο Διευρυμένο Δήμο Βέροιας Νομού 
Ημαθίας ενιαία επιχείρηση Ύδρευσης και Αποχέτευσης 
με το όνομα Δημοτική Επιχείρηση Ύδρευσης.Αποχέτευ- 
σης Βέροιας (άρθρο 1 παρ.1 Ν.1069/80). 

2) Η Δημοτική Επιχείρηση Ύδρευσης.Αποχέτευσης εί¬ 
ναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάςτης καθώς καιτιςπηγέςχρηματοδότησήςτης 
από τις διατάξεις του Ν. 1069/80. Για τα λοιπά θέματα 
εφαρμόζονται οι διατάξεις του Π.Δ. 410/1995 και οι κανό¬ 
νες της ιδιωτικής οικονομίας (άρθρο 1 παρ. 3 Ν. 1069/80). 

3) Έδρα της επιχείρησης είναι η πόλη Βέροια. 

4) Περιοχή αρμοδιότητας της επιχείρησης είναι η διοι¬ 
κητική περιφέρεια του διευρυμένου Δήμου Βέροιας 

α) Δημοτικό Διαμέρισμα Γεωργιανών 
β) Δημοτικό Διαμέρισμα Καστανιάς 
γ) Δημοτικό Διαμέρισμα Κάτω Βερμίου 
δ) Δημοτικό Διαμέρισμα Κουμαριάς 
ε) Δημοτικό Διαμέρισμα Ράχης 
στ) Δημοτικό Διαμέρισμα Τριπόταμου 
ζ) Δημοτικό Διαμέρισμα Αγίας Βαρβάρας 
η) Δημοτικό Διαμέρισμα Άμμου 
θ) Δημοτικό Διαμέρισμα Ασωμάτων 
ι) Δημοτικό Διαμέρισμα Προφήτη Ηλία, (άρθρο 1 παρ. 3 
και άρθ. 2 παρ. 2 του Ν.1069 όπως τροποποιήθηκε με τις 
διατάξειςτου άρθ. 8παρ. 7του Ν.2839/2000). 

5) Η σύσταση της επιχείρησης δικαιολογείται γιατί: 

α. Με τη σύσταση αυτής σύμφωνα με τις διατάξεις του 
Ν. 1069/80 που έχει διοικητική και οικονομική αυτοτέλεια 
και ευελιξία, αντιμετωπίζεται ριζικά, μεθοδικά και μακρο¬ 
χρόνια όλο το κύκλωμα ύδρευσης και αποχέτευσης της 
πόλης Βέροιας και των δημοτικών διαμερισμάτων 
α) Δημοτικό Διαμέρισμα Γ εωργιανών 
β) Δημοτικό Διαμέρισμα Καστανιάς 
γ) Δημοτικό Διαμέρισμα Κάτω Βερμίου 
δ) Δημοτικό Διαμέρισμα Κουμαριάς 
ε) Δημοτικό Διαμέρισμα Ράχης 
στ) Δημοτικό Διαμέρισμα Τ ριπόταμου 
ζ) Δημοτικό Διαμέρισμα Αγίας Βαρβάρας 
η) Δημοτικό Διαμέρισμα Άμμου 
θ) Δημοτικό Διαμέρισμα Ασωμάτων 
ι) Δημοτικό Διαμέρισμα Προφήτη Ηλία, με την εκτέλεση 
και λειτουργία των έργων: 

α.1) Αντικατάσταση και επέκταση του δικτύου ύδρευ¬ 
σης 

α.2) Αντικατάσταση και επέκταση του δικτύου αποχέ¬ 
τευσης και τυχόν τοπικές εγκαταστάσεις επεξεργασίας 
λυμάτων. 

Εξασφαλίζεται η χρηματοδότηση των έργων αυτών από 
τα προγράμματα ΕΠΤΑ, ΠΕΠ, από το Γ' Κ.Π.Σ. και από ίδι¬ 
ους πόρους που προβλέπονται υπέρτης επιχείρησης από 
τον Ν. 1069/80. 

6) Η εκμετάλλευση των έργων και υπηρεσιών της επι¬ 
χείρησης ενεργείται σύμφωνα με τις διατάξεις του 
Ν. 1069/80 καιτους κανονισμούς που θα συνταχθούν σύμ¬ 
φωνα με τις διατάξεις του νόμου τούτου. 

7) Περιουσία της επιχείρησης: Στην περιουσία της επι¬ 
χείρησης ανήκουν τα έργα ύδρευσης και αποχέτευσης 
της περιοχής αρμοδιότητας της επιχείρησης τα οποία 
εκτελέσθηκαν ή θα εκτελεστούν με βάση τις μελέτες που 
εγκρίθηκαν ή θα εγκριθούν, όλοι οι υπόνομοι που υπάρ¬ 
χουν και οι εγκαταστάσεις Ύδρευσης και Αποχέτευσης 

ακάθαρτων και όμβριων υδάτων όλοι οι υπόνομοι ή ανοι¬ 
κτοί αγωγοί που εκβάλλουν άμεσα ή έμμεσα στο δίκτυο 
καθώς επίσης και οι μονάδες επεξεργασίας πόσιμου άδο¬ 
τος και υγρών αποβλήτων και κάθε άλλο στοιχείο που θα 
παραχωρηθεί από το διευρυμένο Δήμο Βέροιας(άρθρο 8 
παρ. 1 του Ν. 1069/80) 

8) Έσοδα της επιχείρησης είναι αυτά τα οποία θεσπίζο¬ 
νται από τις διατάξειςτου Ν. 1069/80, άρθρο 10 έως και 16 
και 27 και 28, δηλαδή: 

α) Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης για μία δεκαε¬ 
τία από της 1ης Ιανουάριου του επομένου έτους από την 
επέκταση της περιοχής αρμοδιότητας της επιχείρησης, 
που υπολογίζεται σε ποσοστό 80% επί της αξίας του άδο¬ 
τος που καταναλίσκει (άρθρο 11 Ν.1069/80). 

β. α) Το ειδικό τέλος 3% επί του ακαθόριστου εισοδή¬ 
ματος από οικοδομές που βρίσκονται στην περιφέρεια 
του διευρυμένου δήμου της επιχείρησης. 

β) Δωρεά επιχορήγηση από το πρόγραμμα δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης (άρ¬ 
θρο 13 Ν. 1069/80) 

γ) Το τέλος σύνδεσης μετά του δικτύου της αποχέτευ¬ 
σης (άρθρο ΙΟπαρ. 1 εδαφ. γ'Ν.1069/80) 
δ) Η δαπάνη διακλάδωσης και σύνδεσης προς τον αγω¬ 
γό της ύδρευσης και της αποχέτευσης (άρθρο 10 παρ. 
Ιεδαφ. δ’ και άρθρο 15του Ν.1069/80) 
ε) Το τέλος σύνδεσης μετά του δικτύου της ύδρευσης 
(άρθρο ΙΟπαρ. 1 εδαφ. δ' και άρθρο ε'Ν. 1069/80) 
στ) Το τέλος χρήσεως υπονόμων (άρθρο 10 παρ. 1 
εδαφ. στ'Ν. 1069/80) 

ζ) Η αξία ύδατος που καταναλώνεται (άρθρο 10 παρ. 1 
εδαφ. ζ'Ν. 1069/80) 

η) Η εγγύηση χρήσεως του υδρομετρητή (άρθρο 10 
παρ. 1 εδαφ. η' Ν. 1069/80). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών(άρθρο 10 παρ. 1 εδαφ. θ' 
Ν. 1069/80) 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδαφ. I Ν. 1069/80) 
ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. Ιεδαφ. ιβ' Ν.1069/80) 
ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' και άρθρο 14 Ν. 1069/80) 
ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80 καθώς και άλ¬ 
λη νόμιμη πρόσοδος. 

9. Η επιχείρηση διοικείται από διοικητικό συμβούλιο 
που αποτελείται από εννέα(9) μέλη, τα οποία ορίζονται 
μαζί με τους αναπληρωτές τους από το δημοτικό συμ¬ 
βούλιο. Από τα μέλη αυτά: 

Α. Τέσσερα (4) είναι αιρετοί εκπρόσωποι του Δήμου εκ 
των οποίων το ένα προέρχεται από τη μειοψηφία. 

Β. Ένα(1) είναι εκπρόσωπος του κοινωνικού φορέα της 
περιοχής. 

Γ. Ένα (1) είναι εκπρόσωπος των εργαζόμενων της επι¬ 
χείρησης όταν η επιχείρηση απασχολεί περισσότερους 
από είκοσι εργαζομένους, στο διοικητικό Συμβούλιο με¬ 
τέχει ένας εκπρόσωπός τους. 

Δ. Τρία (3) είναι δημότες ή κάτοικοι του δήμου Βέροιας, 


που έχουν πείρα ή γνώσεις σχετικές με το αντικείμενο της 
επιχείρησης. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

Το Δημοτικό Συμβούλιο ορίζει από τα μέλη του διοικητι¬ 
κού συμβουλίου τον Πρόεδρο και τον Αντιπρόεδρό του 
(άρθρο3παρ. 1 του Ν.1069/80 και278 Π.Δ. 410/95) 

Η θητεία του Διοικητικού Συμβουλίου ακολουθεί τη θη¬ 
τεία του δημοτικού συμβουλίου και λήγει μόλις εγκατα¬ 
σταθούν τα νέα μέλη. 

Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος αυτού, ο Αντιπρόεδρος εκ¬ 
προσωπεί την επιχείρηση σε όλες τις σχέσεις τις δικαστι¬ 
κές ή εξώδικες(άρθρο 5 παρ. 4 του Ν. 1069/80). 

Ακροτελεύτια διάταξη 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Δημοτικής Επι¬ 
χείρησης Ύδρευσης Αποχέτευσης Βέροιας (Δ.Ε.Υ.Α.Β.) 
το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 18 Μαΐου 2001 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-Φ- 

Αριθ.: 3619 (8) 

Σύσταση δημοτικού νομικού προσώπου στο δήμο Νάου¬ 
σας με την επωνυμία «Δημοτικό Αθλητικό Κέντρο Νά¬ 
ουσας» (πρώην Ε.Α.Κ. Νάουσας). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν.2503/97 και του Ν. 2539/97. 

2. Τις διατάξειςτου άρθρου 26του Δ.Κ.Κ. (Π.Δ. 410/95) 
όπως αυτό συμπληρώθηκε με τις διατάξεις του άρθρου 
14του Ν. 2880/2001 (ΦΕΚ9/τ.Α'/30.1.2001). 

3. Τις διατάξεις του άρθρου 203 του Δ.Κ.Κ.(Π.Δ. 
410/95). 

4. Τις διατάξεις του άρθρου 27 του Ν. 2081/92 (ΦΕΚ 
154/τ.Α'/10.9.92). 

5. Την 94/2001 απόφαση του δημοτικού συμβουλίου 
Νάουσας Ν. Ημαθίας, σχετικά με την προσαρμογή της 
συστατικής πράξης του Εθνικού Αθλητικού Κέντρου Νά¬ 
ουσας (Ε.Α.Κ. Νάουσας) σε δημοτικό νομικό πρόσωπο με 
την επωνυμία "Δημοτικό Αθλητικό Κέντρο Νάουσας". 

6. Την 5631/26.7.2000 ΦΕΚ 1339/Β/6-11-2000 απόφαση 
του Γενικού Γ ραμματέα Περιφέρειας Κεντρικής Μακεδο¬ 
νίας σχετικά με την μεταβίβαση δικαιώματος υπογραφής 
«Με Εντολή Γενικού Γραμματέα Περιφέρειας», αποφασί¬ 
ζουμε: 

1. Νομιμοποιούμε την 94/2001 απόφαση του δημοτικού 
συμβουλίου Νάουσας Ν. Ημαθίας με την οποία συνίστα- 
ται δημοτικό νομικό πρόσωπο με την επωνυμία «Δημοτικό 
Αθλητικό Κέντρο Νάουσας». 

2. ΕΠΩΝΥΜΙΑ 

Το Δημοτικό Συμβούλιο με την παρούσα υπ’ αριθμ. 

94/2001 απόφασή του και έχοντας υπ’ όψιντις διατάξεις 
του άρθρ. 203 του Π.Δ. 410/95, συστήνει νομικό πρόσωπο 
δημοσίου δικαίου με την επωνυμία "ΔΗΜΟΤΙΚΟ ΑΘΛΗΤΙ¬ 
ΚΟ ΚΕΝΤΡΟ ΝΑΟΥΣΑΣ". 

3. ΣΚΟΠΟΣ 

Σκοπός του «ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΝΑ¬ 
ΟΥΣΑΣ» είναι η λειτουργία Γυμναστηρίου για την καλ¬ 
λιέργεια και ανάπτυξη του Αθλητικού πνεύματος και ομα- 
δικότητας και της ευγενούς άμιλλας, τα οποία θα επιτευ¬ 
χθούν: α) Με την υποστήριξη και ανάπτυξη του μαζικού, 
σωματειακού και σχολικού αθλητισμού όλων των βαθμι¬ 
δών. 

β) Μετο να μπορεί να δίνει σ’ όλους την ευκαιρία να συμ¬ 
μετέχουν σε Αθλητικές δραστηριότητες, που αρμόζουν 
στα ενδιαφέροντα και τις δυνατότητές τους. 

γ) Με την ψυχαγωγία και την αναβάθμιση του πολιτιστι¬ 
κού και αθλητικού επιπέδου. 

4. ΔΙΑΡΚΕΙΑ 

Η διάρκεια του ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ 
ΝΑΟΥΣΑΣ είναι αόριστη. Καταργείται μόνο, στις περι¬ 
πτώσεις που προβλέπει ο Νόμος, με απόφαση του Δημο¬ 
τικού Συμβουλίου και πράξη του Γ. Γραμματέα της Περι¬ 
φέρειας, που δημοσιεύεται στην Εφημερία της Κυβερνή- 
σεως. 

Σε περίπτωση κατάργησης του ΔΗΜΟΤΙΚΟΥ ΑΘΛΗΤΙ¬ 
ΚΟΥ ΚΕΝΤΡΟΥ ΝΑΟΥΣΑΣ η περιουσία του νομικού προ¬ 
σώπου περιέρχεται στο Δήμο και διατίθεται με απόφαση 
του Δ.Σ., όπως ορίζεται από τις διατάξεις περί Δημοτικών 
και Κοινοτικών Προσώπωντου Δ.Κ.Κ. όπως ισχύουν κάθε 
φορά. 

5. ΠΕΡΙΟΥΣΙΑ. ΠΟΡΟΙ 

Περιουσία του νομικού προσώπου είναι όλη η κινητή και 
ακίνητη περιουσία που ανήκε στο «ΕΘΝΙΚΟ ΑΘΛΗΤΙΚΟ 
ΚΕΝΤΡΟ» Νάουσας (Ε.Α.Κ.), καθώς και η κινητή και ακί¬ 
νητη περιουσία του Δημοσίου που χρησιμοποιείτο από το 
Ε.Α.Κ. για την εκπλήρωση του σκοπού του. Από τη δημο¬ 
σίευση δετού Νόμου (30.1.2001) η κυριότητα σε κάθε άλ¬ 
λο εμπράγματο δικαίωμα επ’ αυτών, περιέρχεται στην κυ¬ 
ριότητα του συσταθέντος Νομικού Προσώπου. 

Σε περίπτωση κατάργησης του νομικού προσώπου για 
τα ως άνω δικαιώματα εφαρμόζονται αναλόγως οι διατά¬ 
ξεις του άρθρ. 201 του Π.Δ. 410/95. 

Οι πόροι του Ν.Π. είναι: 

α) Ετήσια επιχορήγηση του Δημοσίου και του Δήμου (ή 
άλλου φυσικού ή νομικού προσώπου). 

β) Μισθώματα από ακίνητα (π.χ. που έχουν μεταβιβα- 
σθείστο Ν.Π.) 

γ) Εισφορές, δωρεές, κληρονομιές και κληροδοσίες. 

δ) Εισπράξεις από αντίτιμο υπηρεσίας. 

6. ΔΙΟΙΚΗΣΗ 

Το Δ.Α.Κ.Ν. διοικείται από 11μελές Διοικητικό Συμβού¬ 
λιο, με ισάριθμα αναπληρωματικά μέλη, του οποίου η σύν¬ 
θεση έχει ως εξής: 

Πρόεδρος του Ν.Π. είναι ο εκάστοτε Δήμαρχος του Δή¬ 
μου Νάουσας ή ο οριζόμενος από αυτόν Αντιδήμαρχος ή 
Δημοτικός Σύμβουλος. Τα λοιπά μέλη είναι δύο (2) αιρε¬ 
τοί και οι λοιποί οκτώ (8) πολίτες, που έχουν ανάλογη 
επαγγελματική εμπειρία ή κοινωνική δράση με ειδικές 
γνώσεις. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο, ο ορισμός τους δε, γίνεται με 
απόφαση του Δημοτικού Συμβουλίου. 

Το Δ.Σ. φροντίζει για την επιτυχία του σκοπού του ΔΗ¬ 


ΜΟΤΙΚΟΥ ΚΕΝΤΡΟΥ ΝΑΟΥΣΑΣ, διαχειρίζεται τηνπεριου- 
σία του και γενικά τα συμφέροντά του και διοικεί, επο¬ 
πτεύει και ελέγχει όλη τη λειτουργία του, που την καθορί¬ 
ζουν οι σχετικές διατάξεις του Δ.Κ.Κ., όπως και τα Π.Δ. και 
οι Υ.Α. που εκδίδονται σε εκτέλεσή τους. 

Το Δ.Σ. μπορεί με απόφασή του ν’ αναθέσει σε μέλη του 
την επιμέλεια ορισμένων τομέων της δραστηριότητάς 
του, καθώς επίσης και να συστήνει Επιτροπές, στις οποί¬ 
ες μπορεί να συμμετέχουν και ιδιώτες εθελοντές, που δεν 
είναι μέλη του , με σκοπό την καλύτερη επιδίωξη του σκο¬ 
πού του ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΝΑΟΥΣΑΣ. 

7. ΛΕΙΤΟΥΡΓΙΑ Δ.Σ. 

Το Δ.Σ. συνεδριάζει τακτικά μία φορά το μήνα, ύστερα 
από πρόσκληση του Προέδρου και υπότηνπροεδρίατου. 

Ο Πρόεδρος μπορεί να συγκαλείτο Δ.Σ. και όποτε θεω¬ 
ρεί ότι αυτό επιβάλλεται ή όταν ζητηθεί από την πλειοψη- 
φία των μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

Όταν ο Πρόεδρος απουσιάζει η κωλύεται αναπληρώνε¬ 
ται από τον Αντιπρόεδρο. 

Τα πρακτικά των συνεδριάσεων του Δ.Σ. και οι αποφά¬ 
σεις του καταχωρούνται με χρονολογική σειρά σε ειδικό 
βιβλίο που είναι αριθμημένο και μονογραφημένο από τον 
Πρόεδρο. Τηρούνται δε, με τη φροντίδα και την ευθύνη 
του Γραμματέα του Διοικητικού Συμβουλίου και υπογρά¬ 
φονται από αυτόν και τον Πρόεδρο, καθώς και από άλατα 
μέλη του Δ.Σ. που μετείχαν στη συνεδρίαση, κατά την αρ¬ 
χή της επόμενης συ νεδριάσεως αυτού, όπου γίνεται η επι¬ 
κύρωση, ύστερα από ανάγνωσή τους. 

Το Δ.Σ. βρίσκεται σε απαρτία, εφ’ όσον είναι παρόντες 
το ήμισυ του αριθμού των μελών πλέον ενός, συμπερι¬ 
λαμβανομένου και του Προέδρου. 

8. ΕΚΠΡΟΣΩΠΗΣΗ 

Το ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΝΑΟΥΣΑΣ εκπρο¬ 
σωπείται ενώπιοντωνπάσης φύσεως και δικαιοδοσίας Δι¬ 
καστηρίων και Δημοσίων και Διοικητικών εν γένει αρχών, 
καθώς και στις συναλλαγές του με φυσικά και νομικά πρό¬ 
σωπα από τον Πρόεδρο του Δ.Σ. τον οποίο όταν απουσιά¬ 
ζει ή κωλύεται τον αντικαθιστά ο Αντιπρόεδρος. 

9. ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 

Ο ΠρόεδροςτουΔ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προΐσταται στις 
υπηρεσίες του και ασκεί τη γενική εποπτεία και τον έλεγ¬ 
χο της λειτουργίας του. Εκπροσωπεί το ΔΗΜΟΤΙΚΟ 
ΑΘΛΗΤΙΚΟ ΚΕΝΤΡΟ ΝΑΟΥΣΑΣ, όπως αναφέρεται στο 
προηγούμενο άρθρο και φροντίζει για τα συμφέροντα αυ¬ 
τού, σύμφωνα με τις διατάξεις των νόμων και του παρό¬ 
ντος οργανισμού και με τις αποφάσεις του Δ.Σ. 

Παραγγέλει μαζί με το Δ.Σ. την πληρωμή των εξόδων 
του προϋπολογισμού και κάθε άλλη έκτακτη δαπάνη και 
φροντίζει για την τήρηση ακριβώς των διατάξεων που 
ισχύουν κάθε φορά και αναφέρονται στα Δημοτικά και 
Κοινοτικά Νομικά Πρόσωπα και του παρόντος Οργανι¬ 
σμού. 

Εισηγείται στο Δ.Σ. τα θέματα που πρέπει να συζητη¬ 
θούν και να ληφθούν πάνω σ’ αυτά αποφάσεις και εκτελεί 
αυτές. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με το Γραμματέα. 

10. ΚΑΝΟΝΙΣΜΟΙ 

Με απόφαση του δημοτικού συμβουλίου, που εγκρίνε- 
ται από τον Γ.Γ. Περιφέρειας, συντάσσεται ο κανονισμός 
λειτουργίας του νομικού προσώπου, ο οποίος στηρίζεται 
στον πρότυπο κανονισμό λειτουργίας, που θα εκδοθεί με 
ΚΥΑ των Υπουργών ΕΣ.Δ.Δ.Α. και Πολιτισμού. 

Μέχρι τη δημοσίευση της ως άνω ΚΥΑ στην Εφ.τ.Κ. το 
νομικό πρόσωπο συνεχίζει να λειτουργεί σύμφωνα με τον 
υφιστάμενο κανονισμό λειτουργίας. 

11. ΟΙΚΟΝΟΜΙΚΗ ΔΙΑΧΕΙΡΙΣΗ 

Εφαρμόζονται αναλογικά οι διατάξεις, που ισχύουν για 
τους Δήμους. 

Εφόσον το νομικό πρόσωπο επιχορηγείται από το κρά¬ 
τος, η επιχορήγηση αυτή εγγράφεται χωριστά στα έσοδα 
του προϋπολογισμού. Αν αυτή παρέχεται στο νομικό πρό¬ 
σωπο για την εκπλήρωση ειδικού σκοπού, εγγράφεται 
αντίστοιχη πίστωση για το σκοπό αυτό ιδιαιτέρως στα 
έξοδα του προϋπολογισμού. 

12. ΠΡΟΫΠΟΛΟΓΙΣΜΟΣ. ΑΠΟΛΟΓΙΣΜΟΣ 

Ο προϋπολογισμός . απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου, η οποία υπόκειται στον έλεγχο των πράξεων των Δη¬ 
μοτικών και Κοινοτικών Συμβουλίων, σύμφωνα με τις εκά- 
στοτε ισχύουσες διατάξεις. 


13. ΕΚΤΕΛΕΣΗ ΕΡΓΩΝ - ΠΡΟΜΗΘΕΙΕΣ 

Γίνονται από το νομικό πρόσωπο πάντα, σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων των Ο.Τ.Α. 

14. ΠΡΟΣΩΠΙΚΟ . ΚΑΘΗΚΟΝΤΑ 

Σχετικά με το προσωπικό ισχύουν οι διατάξεις των παρ. 
3 και 4 του άρθρ. 14 του Ν. 2880/01 και του Ν. 1188/81. 

15. ΤΕΛΙΚΗ ΔΙΑΤΑΞΗ 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του Ν. 
2880/01 και του άρθρ. 203 του Π.Δ. 410/95 και ρυθμίζεται 
με απόφαση του Δημοτικού Συμβουλίου, ύστερα από αι¬ 
τιολογημένη πρόταση του Διοικητικού Συμβουλίου του 
ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΝΑΟΥΣΑΣ και στη- 
ριζόμενη στο Νόμο. 

Ακροτελεύτια διάταξη 

Από τις διατάξεις αυτής της απόφασης δεν θα προκλη- 
θεί δαπάνη για το έτος 2001 σε βάρος του προϋπολογι¬ 
σμού του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 18 Μαΐου 2001 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




